[{"text_idx": "#000001", "text": "CEV Cup sarja 1/16-finaali avama\u0308ngus kaotas valitsev Eesti meister ja karikavo\u0303itja Kohila VK/E-Service tugevale Saksamaa klubile MTV Stuttgart Allianz 0:3 (13:25, 17:25, 12:25). Korduskohtumise peavad naiskonnad 25. jaanuaril Audentese spordihoones. Edasipa\u0308a\u0308suks vajab Kohila esmalt 3:0 vo\u0303i 3:1 vo\u0303itu ja seeja\u0308rel ka edu kuldses geimis."}, {"text_idx": "#000002", "text": "Terve kohtumise va\u0308ltel publiku suurt kaasaelamist nautinud Saksamaa vo\u0303istkond gaasi po\u0303hja vajutamisega ei oodanud. Esimesele tehnilisele vaheajale spurditi 8:2 eduseisus ja teisele 16:6. Kohila suutis Bundesligas teist-kolmandat kohta hoidvale naiskonnale, kus ma\u0308ngivad koguni kaheksa (!) erineva riigi pallurid, tugevat vastupanu osutada teise geimi alguses, juhtides veel 8:7. Pa\u0308rast seda haaras Stuttgarti naiskond taas initsiatiivi ja spurtis 16:11 ette. Kolmandas geimis mindi taas kohe ette, olles na\u0308iteks 8:1 ja 14:2 eduseisus.\nMaratonreisist hoolimata oli kohtumise parim Kohila diagonaalru\u0308ndaja Kertu Laak, kes to\u0303i kuraditosin punkti. Algsete plaanide kohaselt pidi ta koos kolme klubikaaslase ja peatreener Peeter Vahtraga eelmise na\u0308dala lo\u0303pul Rumeenias toimunud U20 MM-valikturniirilt Eestisse tagasi jo\u0303udma pu\u0308hapa\u0308eval, ent Tu\u0308rgis mo\u0308llanud lumetorm ja\u0308ttis koondise kaheks lisapa\u0308evaks Istanbuli. Nii saidki koondisesse kuulunud Kohila pallurid kahe reisi vahel Eestis olla vaid tunnikese.\nOhtralt surusid sakslannad meid serviga, kus nad lo\u0303id kolme eksimuse ko\u0303rvale tosin pallingua\u0308ssa. Neist kaheksa (!) kanti ungarlanna Rena\u0301ta Sa\u0301ndori arvele. Omavigu kogunes Saksamaa naiskonnal u\u0308heksa ja meil 19. Ru\u0308nnakuprotsendilt ja\u0308ime alla 35-51 ja vastuvo\u0303tul 27-43. Blokipunktide duell oli Stuttgarti kasuks 8-1."}, {"text_idx": "#000003", "text": "Volley.ee / foto: Siim Solman"}]